Ein bólkur úr Skúlanum á Fløtum vann ársins íverksetarakappingin millum fólkaskúlanæmingar við eini slóðbrótandi verkætlan, um at framleiða boxershorts til mannfólk, ið verjur sáðið ímóti fartelefonstrálum. Tað varð kunngjørt fyri einum fullsettum sali í Norðurlandahúsinum fyrr í dag. Fríggjadagin 24. februar var ein fullsettur salur í Norðurlandahúsinum karmur um finaluna til SkúlaFM 2017. Dómsnevndin valdi verkætlanina CellShield, sum 15 ára gomlu genturnar Barbara Reynheim Petersen, Helena Sunnsker og Súsanna Hilmarsdóttir stóðu aftanfyri. Vánalig sáðgóðska er ein vaksandi trupulleiki og tær tríggjar undrast at onki verður gjørt, fyri at fyribyrgja hesum. Tá mannfólk hava telefonina í lummanum, versnar sáðgóðskan av strálunum og hettar er ein trupulleiki, ið kann seta spor í framtíðina. Tískil fara tær undir at framleiða serlig boxershorts, seymað úr SaniSilvuri, ið verjur sáðið, soleiðis at sáðgóskan ikki versnar, og á henda hátt loysa tær ein altjóða trupulleika. Vinningurin til vinnandi bólkin var, umframt Gullfræið sum Edward Fuglø hevur sniðgivið, ein kekkur uppá 5.000 kr. sum Eik Banki hevur givið. Harumframt lat Føroya Tele eitt gávukort áljóðandi 1000, -kr til hvønn næming í vinnarabólkinum. Nummar tvey í kappingini var eisini ein bólkur frá Skúlanum við Fløtum, við eini verkætlan um at virðisøkja og menna føroysku matvøruvinnuna við at bryggja rabarbuvín úr føroyskum rávørum. Sum nummar trý valdi dómsnevndin eina verkætlan sum næmingar á Skúlanum við Løkin hava gjørt, sum hevur sum mál at minka um dálking av nátturúni og betra um heilsuna hjá fólki við magnetiskum stálsúgvirørum. Finalan í Skúla FM er endabresturin fyri skúlarnar, sum hava arbeitt við íverksetan síðan skúlaárið 2016/2017 byrjaði. Tilsamans seks bólkar vóru við í finaluni hesuferð. Øll hugskotini vóru á høgum støði og dómsnevndin metti, at møguleiki var at fara víðari við fleiri av hugskotunum. Í dómsnevndini sótu Jenny Lydersen úr Mentamálaráðnum, Gunnvá Gaard úr Føroya Tele, og Regin W. Dalsgaard formaður í Íverksetarahúsinum. Tiltakið er eitt upplagt høvi hjá útisetum at hoyra um møguleikarnar fyri at búseta seg og virka í økinum. Ungi klaksvíksingurin Rógvi Biskopstø, sum í dag starvast hjá Christian í Grótinum samtakinum, fer at greiða frá sínum royndum at samstarva við vinnuna í lestrartíðini, og hvussu hetta kann gagna bæði vinnuni og tí lesandi. Kommunan vónar at tiltakið kann skapa tilvit um vinnuna, virksemi og mentanartilboð í økinum, men ynskir samstundis eisini at geva útisetum møguleika at koma til orðanna, og tí verður møguligt á tiltakinum at seta spurningar umvegis netið, sum Jógvan Skorheim eftirfylgjandi svarar. Á tiltakinum kanst tú eisini tryggja tær pláss til Føroya størsta tónleikatiltak, tí Summarfestivalurin burturlutar fimm atgongumerki millum luttakararnar. Tiltakið byrjar við [...] Um tiltakið Hevur tú eitt hugskot, eina verkætlan ella eina fyritøku? Herfyri var nýggjur menningardepil fyri føroyskar íverksetarar settur á stovn á Sendistovuni á Norðuratlantsbryggjuni. So hugsar tú um at gerast sjálvstøðugur, ella hevur tú egna fyritøku, og hevur brúk fyri at fáa greiðu á ymiskum viðurskiftum, hevur tú møguleika at koma á staðið og fáa ráðgeving og svar uppá flestu spurningar í hesum sambandi. Tíð (Fríggjadag) 15: 00-17: 00 Fyriskipari Íverksetarahúsið & Vinnuframi 26 apr 19: 00-20: 30 Íverksetan á ferð á Tvøroyri Um tiltakið Hevur tú eitt hugskot, eina verkætlan ella eina fyritøku? Tiltakið byrjar við at Íverksetarahúsið stutt greiðir frá hvørja ráðgeving Íverksetarahúsið kann geva, og Vinnuframi kunnar um møguleikar fyri stuðli. Við tiltakinum vilja Íverksetarahúsið og Vinnuframi nevniliga geva íverksetarum og vinnurekandi, sum sita runt umkring í landinum, møguleika til andlit-til-andlit ráðgeving á staðum. Øll eru hjartaliga vælkomin.